இப்படத்தின் கதை, வசனத்துக்குச் சொந்தக்காரர் சி. என். அண்ணாதுரை. சிறு வயது முதல் பழகிய குழந்தைகள், பருவம் வந்த பின் இயல்புக்கேற்ப காதலர்களாவதும், பின்னர் ஊர்ப் பெரிய மனிதர்கள் என்ற போர்வையில் வரும் வில்லன் களால் இருவரும் பிரிக்கப்படுவதும் பின் பல சோதனைகளுக்குப் பின் பிரிந்தவர்கள் இணைவதுமான வழக்கமான கதை தான் என்றபோதும், அண்ணாவின் வசனங்கள் அதன் கூர்மையாலும் அழகாலும் பேசப்பட்டன.